Barbenheimer

Barbenheimer Interneteko fenomeno eta meme bat izan zen 2023an, Barbie eta Oppenheimer filmak aldi berean estreinatzean gertatu, eta terminoa bien arteko portmanteau bat delarik.

Bi ekoizpenen arteko kontraprogramazio asmoak egon ziren ekoiztetxeen artean, baina azkenean, lehia posiblearen gainetik, bi filmen arteko lotura kulturalak asmatu zituzten zinezaleek modu ludikoan. 

Ustez gai eta publiko antagonikoak dituzte Greta Gerwigek zuzendutako Barbie komedia fantastikoa (modako panpina homonimoari buruzkoa) eta Oppenheimer biopicak, Christopher Nolanek idatzi eta zuzendutako thriller biografikoa, J. Robert Oppenheimer fisikoari buruzkoa, Manhattan proiektuaren zuzendari zientifikoa ardatza duena bonba atomikoa lehen aldiz sortzeko ahaleginean. Baina umore beltzak eta memeen logikak erraz aurkitu zituen bien arteko loturak: "Film hauetariko batek begirada zorrotza zuzentzen dio mundua betiko aldatu zuen inbento polemiko bati. Beste filma Oppenheimer da", idatzi zuten Mashable agerkarian, eta meme askotan ere antzekoak errepikatu ziren.

Erreferentziak

Kanpo estekak 

Interneteko memeak
Alderaketak
Umore beltza
Barbie